

**Scéim na mBainisteoirí faoi Oiliúint in Eagrais Forbartha Pobail**

**Nóta Eolais**

# 1. Príomhaidhm na Scéime

Tá scéim phíolótach dhá bhliain ag an Údarás chun deis a thabhairt d’eagrais forbartha pobail a bhfuil deontas reáchtála a fháil acu ó Údarás na Gaeltachta tríd an gCiste Forbartha Pobail, Forbartha Teanga & Eagraíochtaí Forbartha Pobail, bainisteoir faoi oiliúint a earcú. Díreoidh an bainisteoir faoi oiliúint ar thionscadail shonracha atá mar chuid de chlár oibre na heagraíochta. Beidh gné oiliúna mar chuid den scéim phíolótach seo chomh maith.

Tríd an scéim tabharfar taithí phraiticiúil don bhainisteoir faoi oiliúint maidir le tograí a bhainistiú, a fhorbairt agus a thabhairt chun críche faoi scáth eagras forbartha pobail. Faoin scéim bheifí ag súil go bhforbródh na bainisteoirí faoi oiliúint scileanna ionas go mbeidís in ann feidhmiú mar bhainisteoir ar eagraíocht forbartha pobail lá níos faide anonn.

Cuirfidh duine ainmnithe ón eagras forbartha pobail treoir agus comhairle ar fáil don té a cheapfar ó lá go lá agus beidh teagmháil rialta ag feidhmeannach ón Údarás leis an eagras agus an té a cheapfar maidir le dul chun cinn a c(h)lár oibre.

Chomh maith leis sin, tabharfaidh an bainisteoir faoi oiliúint faoi chúrsa oiliúna le linn na tréimhse dhá bhliain.

Ní mór ardchaighdeán Gaeilge a bheith ag an té a cheapfar.

# 2. Osradharc

Tá an scéim seo dírithe ar eagrais forbartha pobail a fhaigheann deontas reáchtála ó Údarás na Gaeltachta. Roghnófar 7 n-eagras tar éis próiseas measúnaithe.

Íocfar deontas suas le €32,000 sa mbliain ag ráta 80% de thuarastal an bhainisteora faoi oiliúint, cibé acu is lú, thar tréimhse dhá bhliain leis na hiarratasóirí rathúla.

# 3. Na critéir

Fostóidh an t-eagras forbartha bainisteoir faoi oiliúint chun tograí a bhainistiú, a fhorbairt agus a thabhairt chun críche faoi stiúir duine ainmnithe san eagras forbartha. Feidhmeoidh an duine ainmnithe mar mheantóir agus chomhairleoir don bhainisteoir faoi oiliúint.

Ní gá go mbeadh cáilíochtaí aitheanta bainte amach ag an té a cheapfar i ról an bhainisteora faoi oiliúint. Is leor taithí, scileanna agus eolas a bheadh sealbhaithe ag an té sin le blianta anuas.

Beidh ar an té a cheapfar sa ról tabhairt faoi chúrsa oiliúna, a bheidh á chur ar fáil ag an Údarás, le linn na tréimhse dhá bhliain.

Cuirfear dréacht de chlár oibre nó liosta tionscadail a bheidh an bainisteoir faoi oiliúint ag obair orthu ar feadh 2 bhliain ar fáil mar chuid den iarratas. Léireoidh an clár oibre an dlúthcheangal idir bunús na dtionscadal áirithe seo agus feidhmiú mhór phlean fhorbartha an ghnó.

Cuirfidh an eagraíocht struchtúr tacaíochta ar fáil don bhainisteoir faoi oiliúint le linn na tréimhse, trína mbeidh cúnamh curtha ar fáil chun clár forbartha pearsanta a chur i bhfeidhm agus tionscadail atá aitheanta á fhorbairt.

# 4. Tréimhse & Maoiniú atá ar fáil

Beidh an scéim á riaradh ar feadh tréimhse 24 mí le go mbeidh daoine ard-chumasacha lonnaithe in eagrais forbartha pobail na Gaeltachta le tionscadail, faoi leith a fhorbairt.

Beidh uasmhéid €64,000 (€32,000 in aghaidh na bliana) nó 80% den tuarastal, pé acu is lú, curtha ar fáil mar dheontas oiliúna a bheidh le híoc leis an eagras faoi réir rialacha chúnaimh Stáit.

*Ní mór gur fostaithe nua iad na bainisteoirí faoi oiliúint a roghnófar - ní féidir maoiniú a chur ar fáil d’fhostaithe reatha ná iad siúd atá fostaithe san eagraíocht le tacaíocht ó scéimeanna maoinithe eile ach oiread.*

# 5. An tIarratas

1. Glacfar le hiarratais ó eagrais forbartha pobail a fhaigheann deontas reáchtála ó Údarás na Gaeltachta.
2. Ní mór tionscadail a bheidh an bainisteoir faoi oiliúint ag obair orthu a lua go sonrach san iarratas. Ní mór go mbeadh na tionscadail seo nasctha le mór-phlean fáis na heagraíochta atá ina dhlúth-chuid de phlean straitéiseach na heagraíochta.
3. Léireoidh an t-iarratasóir, go soiléir, go bhfuil struchtúr cuí ann le go mbeidh an tacaíocht cheart curtha ar fáil don bhainisteoir faoi oiliúint le go mbainfear amach aidhmeanna an chláir (áiseanna oifige agus trealamh IT agus struchtúr tacaíochta agus comhairle ó chomhghleacaithe / saoiste & rl.)
4. Ainmneoidh an eagraíocht meantóir a oibreoidh leis an mbainisteoir faoi oiliúint ar bhunús laethúil / seachtainiúil.
5. Ní mór an fhoirm iarratais a líonadh ina léireofar an cás le haghaidh maoinithe. Ní mór go dtiocfadh na tionscadail atá le forbairt go dílis le cuspóirí straitéiseach de chuid Údarás na Gaeltachta.
6. Beidh an té a cheapfar fostaithe ag an iarratasóir agus ar théarmaí fostaíochta a bheidh le haontú roimhré leis an Údarás.
7. Reáchtálfar an próiseas ceapacháin don bhainisteoir faoi oiliúint trí Ghaeilge agus beidh ardchaighdeán Gaeilge ag an té a cheapfar faoin tionscnamh.
8. Tabharfar cuireadh d’ionadaí ón Údarás a bheith ar an mbord agallaimh.

# 6. Caiteachas incháilithe

Tá tuarastal an bhainisteora faoi oiliúint aitheanta mar chaiteachas incháilithe faoin scéim seo.

# 7. Caiteachas neamh-incháilithe

* Costais earcaíochta
* Bónais gaolta le tuarastal an bhainisteora faoi oiliúint
* ÁSPC an fhostóra
* Liúntas taistil agus cothabhála in Éirinn nó thar lear
* Aon chaiteachas a rinneadh sular ceadaíodh an deontas

# 8. Meastóireacht ar dhul chun cinn na scéime

Déanfar measúnú ar na tionscadail ar a bheidh na bainisteoirí faoi oiliúint ag obair orthu i gcaitheamh na tréimhse. Cothóidh feidhmeannach forbartha de chuid an Údaráis teagmháil leanúnach leis an eagraíocht agus leis an mbainisteoir faoi oiliúint don tréimhse 24 mí.

# 9. Rialacha AE - Cúnamh De Minimis

I gcás go gceadaítear tacaíocht faoin scéim is ionann an tacaíocht sin, i dtuairim Údarás na Gaeltachta, agus Cúnamh De Minimis. Is éard is Cúnamh De Minimis ann ná suimeanna beaga Cúnaimh Stáit a thugtar do ghnóthas agus/nó gnó, nach mó ná €300,000 thar aon trí bliana fhioscacha, is cuma an méid nó an láthair. Féadfaidh Cúnamh De Minimis teacht ó aon chomhlacht, ghníomhaireacht nó roinn Stáit. Má tá gnó mar chuid de ghrúpa, baineann an teorainn €300,000 leis an ngrúpa. Tabhair do d'aire, má thugtar dearbhú bréagach i leith figiúir a bheith faoin tairseach €300,000, féadfaidh sé a bheith de thoradh air níos faide anonn go mbeadh ort an cúnamh deontais a íoc ar ais móide ús.

Beidh foirm dhearbhaithe Cúnamh De Minimis, atá ag íochtar an fhoirm iarratais, le líonadh mar chuid den iarratas chomh maith. Má tá an treoirmhéid sroichte, ní bheifear in ann leanúint ar aghaidh le d’iarratas.



**Foirm Iarratais**

**Scéim na mBainisteoirí faoi Oiliúint sna hEagrais Forbartha Pobail**

(Léigh an nóta eolais, thuas, a ghabhann leis an scéim le do thoil sula líonann tú an fhoirm iarratais seo).

# Sonraí an Iarratasóra

|  |  |
| --- | --- |
| **Ainm an Eagrais** |  |
| **Stádas dlíthiúil** **(m.sh. comhlacht, comharchumann nó eile)**  |  |
| **Uimhir CRO/ Uimhir Chláraithe** |  |
| **Seoladh & Éirchód** |  |
|  |
|  |
| **Limistéar Pleanála Teanga** |  |
| **Ainm an Teagmhálaí** |  |
| **Teideal an Teagmhálaí (m.sh. Bainisteoir nó eile)**  |  |
| **Uimhir Fóin don Teagmhálaí** |  |
| **Seoladh Ríomhphoist don Teagmhálaí** |  |

# Próifíl an Iarratasóra

|  |
| --- |
| Tabhair gearrchuntas ar an méid atá idir lámha ag an eagras faoi láthair lena n-áirítear príomhthionscnaimh agus seirbhísí a chuirtear ar fáil. (*Ní gá dul thar 500 focal*) |
|  |
| Próifíl & stair an Eagrais (cuntas ar stair thrádála) |
| **Bliain tosaithe / bunaithe** |  |
| **Fostaithe agus a ról san Eagras faoi láthair** (gan oibrithe na scéimeanna CE, TÚS, SST san áireamh) |
| **Ainm an Fhostaí** | **Ról (msh. Bainisteoir/ OPT/ Oifigeach Turasóireachta)** | **Lánaimseartha/ Páirtaimseartha/ Séasúrach** |
|  |  |  |
|  |  |  |
|  |  |  |
|  |  |  |
|  |  |  |
| **Líon oibrithe na scéimeanna CE, TÚS, SST**  |  |
| Cóip de Chuntais Deireadh Bliana is déanaí a sholáthar | Iniata - cuir ‘X’ sa bhosca   |
| Aon eolas ábhartha eile ar mhaith leat a lua: |
| Tabhair sonraí faoi stiúrthóirí an Eagrais agus ar an taithí forbartha pobail atá acu |
| **Ainm** | **Ról (m.sh, Cathaoirleach)** | **Taithí**  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

# Ábhar an Iarratais

|  |
| --- |
| Tabhair gearrchuntas ar an bhfáth a dteastaíonn bainisteoir faoi oiliúint ón eagras chun an clár oibre a chur i gcrích agus cén chaoi a gcuirfeadh duine breise le é sin a bhaint amach.  |
|  |
| Liostáil tionscadail a bheidh an bainisteoir faoi oiliúint ag díriú orthu le linn na tréimhse fostaíochta. |
|  |
| Déan cur síos ar na tréithe a bheifí ag súil a bheadh ag an mbainisteoir faoi oiliúint chun na spriocanna/ tograí thuasluaite a bhaint amach. |
|  |

1. **Sonraí maidir leis an mBainisteoir Faoi Oiliúint**

|  |
| --- |
| Cad é an scála tuarastail a bheadh i gceist a íoc leis an mbainisteoir faoi oiliúint?  |
|  |
| Cá mbeidh an bainisteoir faoi oiliúint lonnaithe le linn na tréimhse fostaíochta?  |
|  |
| Cad iad na socruithe bainistíochta/tuairiscíochta a bheadh in áit don bhainisteoir faoi oiliúint?  |
|  |
| Cé a bheadh ainmnithe le bheith mar mheantóir don bhainisteoir faoi oiliúint le linn na tréimhse agus cén ról atá aige/aici san Eagras faoi láthair agus cén taithí meantóireachta atá aige/aici?  |
|  |
| Cad iad na deiseanna oiliúna agus forbartha eile a chuirfí ar fáil don bhainisteoir faoi oiliúint le linn na tréimhse seo? (*taobh amuigh den chúrsa oiliúna atá mar chuid den scéim)* |
|  |

**Deimhnímid go bhfuil an t-eolas atá curtha ar fáil againn sa doiciméad seo, fíor, cruinn agus iomlán. Má tharlaíonn sé go mbíonn aon athrú ar an eolas seo, nó ar na boinn tuisceana, fad is atá an t-iarratas á phróiseáil, deimhnímid go gcuirfear seo in iúl láithreach d'Údarás na Gaeltachta.**

**Sínithe ag:**

|  |  |
| --- | --- |
| **Bainisteoir / Oifigeach Forbartha**  |  |
| **Stiúrthóir** |  |
| **Dáta** |  |

**Breis Eolais**

Má bhíonn aon cheist agat faoin scéim, déan teagmháil leis an Aonad Forbartha Pobail

afp@udaras.ie

Éamonn: 091 503 273 / 087 925 8128

Briocán: 091 503 146 / 085 219 7066

**Seol d’iarratas chuig** **afp@udaras.ie** **agus cuir** *Iarratas ar Scéim na mBainisteoirí faoi Oiliúint* **sa líne ábhar**

**Cúnamh De Minimis/***De Minimis Aid*

Cúnamh deontais roimhe seo (más ann dó) / *Previous Grant Aid (if any)*

|  |  |  |  |
| --- | --- | --- | --- |
| **FUAIR/*YES*** |  | **NÍ bhFUAIR /*NO*** |  |

An bhfuair an gnó, nó aon cheann dá thionscnóirí, aon Tacaíochtaí eile Stáit nó AE? (**NÁ CUIR TIC ACH LE CEANN AMHÁIN**)

*Has the business, or any of its promoters, received any other*

*State Supports or E.U. supports? (****PLEASE ONLY TICK ONE****)*

**MÁ FUAIR, COMHLÁNAIGH NA SONRAÍ THÍOS**

 **/ *IF YES, THEN PLEASE COMPLETE THE DETAILS BELOW***

|  |  |  |  |  |
| --- | --- | --- | --- | --- |
|  | **An cineál cúnaimh a ceadaíodh [mar shampla, deontais oiliúna / nuálaíochta / féidearthachtaí / caipitil / fostaíochta nó eile]***Type of aid approved**[for example, training / innovation / seed capital / feasibility / capital / employment or other grants]* | **Gníomhaireacht nó Eagraíocht óna bhfuarthas an cúnamh/***Agency or Body from which the aid was received* | **Méid a fuarthas***Amount Received* | **Dáta a fuarthas***Date Received* |
| 1 |  |  | € |  |
| 2 |  |  | € |  |
| 3 |  |  | € |  |
| 4 |  |  | € |  |
| 5 |  |  | € |  |
| 6 |  |  | € |  |
|  |  | Iomlán*/Total* | € |  |

**Is éard is Cúnamh De Minimis ann ná suimeanna beaga Cúnaimh Stáit a thugtar do ghnóthas agus/nó gnó, nach mó ná €300,000 thar aon trí bliana fhioscacha, is cuma an méid nó an láthair. Féadfaidh Cúnamh De Minimis teacht ó aon comhlacht, gníomhaireacht nó roinn Stáit. Má tá gnó mar chuid de ghrúpa, baineann an teorainn €300,000 leis an ngrúpa. Tabhair do d'aire, má thugtar dearbhú bréagach i leith figiúr a bheith faoin tairseach €300,000, féadfaidh sé a bheith de thoradh air níos faide anonn go mbeadh ort an cúnamh deontais a íoc ar ais móide ús.**

*De Minimis Aid is small amounts of State Aid given to an undertaking and/or business which cannot exceed €300,000 over any three fiscal years regardless of size or location. De Minimis Aid can come from any State body, agency or department. If a business is part of a group, then the €300,000 limit applies to the group. Please note that a false declaration to show a figure under the threshold of €300,000 could later mean that you would have to pay back the grant aid with interest.*

**Dearbhú & Toiliú ón Eagras**

*Organisation Declaration & Consent*

|  |
| --- |
| **Deimhním go bhfuil an t-eolas atá curtha ar fáil agam sa doiciméad seo fíor agus iomlán, chomh fada agus is féidir liom a bheith cinnte faoi. Má tharlaíonn sé go mbíonn aon athrú ar an eolas seo, nó ar na boinn thuisceana, fad is atá an t-éileamh á phróiseáil, deimhním go gcuirfear seo in iúl láithreach d’Údarás na Gaeltachta.***I confirm that the information contained in this document, is true and complete to the best of my knowledge. I further confirm that if there is any significant change to the information supplied that this will be relayed immediately to Údarás na Gaeltachta.* |
| **Síniú *Leictreonach* an Iarratasóra:** *Applicant E-Signature:* |  |
| **Ainm an Eagrais:***Organisation Name:* |  |
| **Dáta/Date:***Date:* |  |